09/08/2019 | Administración LocalMunicipal
Ferrol
Secretaría Xeral
Edicto relativo ás delegacións especiais conferidas para o proxecto EDUSI “Ría de Ferrol Cidade 2020”

EDICTO A Alcaldía-Presidencia, con data do 23/07/2019, ditou a seguinte resolución, que literalmente transcrita di: “I. Con data 7 de outubro de 2016 publicouse no BOE a Orde HAP/1610/2016 pola que se aproba a segunda convocatoria para a selección de Estratexias de Desenvolvemento Urbano Sostible e Integrado, cofinanciado polo programa operativo FEDER de crecemento sostible 2014-2020. II. No BOE de 25 de xullo de 2017 publicouse a resolución de 21 de xullo de 2017 da Secretaría de Estado de Presupuestos y Gastos pola que se resolve a concesión definitiva da segunda convocatoria antes indicada, sendo calificada como seleccionada a proposta solicitada polo Concello de Ferrol, EDUSI “Ría de Ferrol, Cidade 2020” (n.º proxecto GA03), cunha axuda de 10.000.000 €. Nesta resolución, e segundo establece o artigo undécimo da Orde HAP/2427/2015, desígnase ás entidades beneficiarias (Concello de Ferrol) «Organismos intermedios del FEDER» únicamente aos efectos da selección de operacións. Debido a esta condición, a entidade beneficiaria deberá elaborar un manual de procedementos no que se documenten todos aqueles aspectos e procesos que lle permitan cumprir coas suas obrigas, o cal será remitido ao organismo intermedio de xestión (Dirección General de Cooperación Autonómica y Local) para a súa avaliación. III. En cumprimento da disposición anterior, con data 26 de xullo de 2018 a Dirección General de Cooperación Autonómica y Local do Ministerio de Política Territorial y Función Pública remitiu informe favorable de avaliación da versión enviada do Manual de Procedementos para a EDUSI “Ría de Ferrol, Cidade 2020” (Concellos de Ferrol e Narón), polo que, considerou adecuados os procedementos propostos polo Concello de Ferrol para o desempeño das funcións que lle foron asignadas no apartado segundo da Resolución de 21 de xullo de 2017. Con posterioridade, o Concello de Ferrol aprobou o preceptivo Manual de Procedementos mediante acordo da Xunta de Goberno Local de data 17/09/2018. No Manual de Procedementos para a EDUSI “Ría de Ferrol, Cidade 2020” (Concellos de Ferrol e Narón), desenvólvense, entre outros aspectos, as competencias e funcións da Unidade de Xestión EDUSI e, en consecuencia, do/a responsable da Unidade de Xestión así como, as competencias e funcións que se atribúen ó/á Coordinador/a das Unidades de Execución, ás que corresponde a proposta e execución das operacións seleccionadas. Igualmente se designan os/as concelleiros/as que asumen esas responsabilidades e que cómpre modificar tendo en conta as novas áreas do goberno municipal. IV. Por outra parte os artigos 43.4 e 43.5 a) do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, recoñecen a facultade do alcalde para efectuar delegacións especiais relativas a un proxecto ou asunto determinado en calqueira concelleiro/a. Por todo o exposto veño a DECRETAR: Primeiro. –Conferir as delegacións especiais relativas ao Proxecto EDUSI “Ría de Ferrol, Cidade 2020” que se especifican a favor dos/as concelleiros/as que a continuación se indican:  D. Antonio Golpe Díaz, concelleiro delegado da Área de Cultura, Educación, Universidade, Deportes e Festas do Concello de Ferrol: Responsable da Unidade de Xestión EDUSI, con todas as competencias e funcións asignadas no Manual de Procedementos antes citado e de acordo coa normativa que regula o Proxecto.  Dna. María Teresa Deus Trasobares, concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol: Coordinadora das Unidades de Execución da EDUSI, con todas as competencias e funcións asignadas no Manual de Procedementos antes citado e de acordo coa normativa que regula o Proxecto. En todo caso, as devanditas delegacións inclúen a facultade de resolver mediante actos administrativos que afecten a terceiros, así como -de ser o caso- a resolución dos recursos de reposición contra os ditos actos, sen prexuízo das atribucións que a lei confire ao alcalde como indelegables. Segundo. –A presente resolución será notificada aos/ás interesados/as, para o seu coñecemento e aceptación. Entenderase tácitamente efectuada a devandita aceptación se pasados tres días hábiles dende a recepción da notificación non presentan os/as interesados/as a súa renuncia ante a Alcaldía. Terceiro. –Esta resolución será obxecto de publicación no taboleiro de edictos e no Boletín Oficial da Provincia, dándose conta ao Pleno do Concello na primeira reunión que se celebre.” O que se fai público para xeral coñecemento. Ferrol, 6 de agosto de 2019. O alcalde Ángel Manuel Mato Escalona